CELEX: 62021TN0312
Language: da
Date: 2021-06-02 00:00:00
Title: Sag T-312/21: Sag anlagt den 2. juni 2021 — SY mod Kommissionen

2.8.2021   
            
            
               DA
            
            
               Den Europæiske Unions Tidende
            
            
               C 310/36
            
         
      Sag anlagt den 2. juni 2021 — SY mod Kommissionen
      (Sag T-312/21)
      (2021/C 310/48)
      Processprog: tysk
      
         Parter
      
      
         Sagsøger: SY (ved advokat T. Walberer)
      
         Sagsøgt: Europa-Kommissionen
      
         Sagsøgerens påstande
      
      Sagsøgeren har i henhold til artikel 270 TEUF, tjenestemandsvedtægtens artikel 91, stk. 1, og artikel 263 TEUF nedlagt følgende påstande:
      
                  —
               
               
                  1. Reservelisten i udvælgelsesprøve EPSO/AD/374/19-1, afgørelserne om at ansætte de ansøgere, der blev optaget på reservelisten, udvælgelseskomitéens afgørelser af 21. april 2021 og 14. januar 2021 om ikke at optage sagsøgeren på reservelisten på området konkurrenceret, »tillægget« til meddelelsen om udvælgelsesprøve EPSO/AD/374/19-1 af 5. november 2020 og indkaldelsen af sagsøgeren af 20. november 2020 annulleres.
               
            
                  —
               
               
                  Subsidiært til den første påstand: udvælgelseskomitéens afgørelser af 21. april 2021 og 14. januar 2021 vedrørende sagsøgeren annulleres, i dommen angives de nødvendige konkrete retningslinjer, således at sagsøgeren behørigt kan blive genindsat i den retlige stilling, som han befandt sig i, før de retlige tilsidesættelser fandt sted, således at det bliver muligt for sagsøgte — direkte eller efter en ny bedømmelse af sagsøgerens præstation — at opføre denne på reservelisten, »tillægget« til meddelelsen om udvælgelsesprøve EPSO/AD/374/19-1 af 5. november 2020 og indkaldelsen af sagsøgeren af 20. november 2020 annulleres
               
            
                  —
               
               
                  Det fastslås, at sagsøgte har tilsidesat artikel 265 TEUF, idet sagsøgte har undladt at sende en afgørelse til sagsøgeren vedrørende dennes administrative klage af 17. januar 2021.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at den efterfølgende ændring med tilbagevirkende kraft af udvælgelsesprøven var ulovlig, idet den savnede retsgrundlag og på grund af modstående rettigheder samt på grund af tilsidesættelser af retlig klarhed, begrundelsespligten og retten til deltagelse.
               
            
                  2.
               
               
                  Andet anbringende om, at forbuddet mod forskelsbehandling er blevet tilsidesat med hensyn til sagsøgerens allerede bestående sygdom, fordi sagsøgeren undlod at yde ham de nødvendige særlige foranstaltninger med henblik på prøven.
               
            
                  3.
               
               
                  Tredje anbringende om, at sagsøgeren er blevet forskelsbehandlet på grund af tidsforskydning i forhold til deltagerne i det rent elektroniske assessmentcenter.
               
            
                  4.
               
               
                  Fjerde anbringende om, at sagsøgeren er blevet forskelsbehandlet i forhold til sagsøgtes medarbejdere.